Ministru kabineta rīkojuma projekta **“Par apropriācijas palielināšanu budžeta resora “74. Gadskārtējā valsts budžeta izpildes procesā pārdalāmais finansējums” budžeta programmai 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai””** sākotnējās ietekmes novērtējuma ziņojums (anotācija)

|  |
| --- |
| **Tiesību aktu projektu anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par apropriācijas palielināšanu budžeta resora “74. Gadskārtējā valsts budžeta izpildes procesā pārdalāmais finansējums” budžeta programmai 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”” (turpmāk – Ministru kabineta rīkojuma projekts) mērķis ir nodrošināt ministriju un citu centrālo valsts iestāžu plānoto Eiropas Savienības politiku instrumentu un citu ārvalstu finanšu palīdzības projektu un pasākumu savlaicīgu īstenošanu.Ministru kabineta rīkojuma projekts stājas spēkā tā parakstīšanas brīdī atbilstoši Oficiālo publikāciju un tiesiskās informācijas likuma 7.panta trešajā daļā noteiktajam. |

|  |
| --- |
| **I. Tiesību aktu projektu izstrādes nepieciešamība** |
| 1. | Pamatojums |  Gadskārtējā valsts budžeta likumā budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmā “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – 80.00.00 programma) tiek plānots finansējums ministrijām un citām centrālajām valsts iestādēm (turpmāk – ministrija) Eiropas Savienības politiku instrumentu un citu ārvalstu finanšu palīdzības projektu un pasākumu finansēšanai, kā arī Emisijas kvotu izsolīšanas instrumenta projektu finansēšanai. Likuma par budžetu un finanšu vadību 9.panta trīspadsmitās daļas 2.punkts nosaka tiesības finanšu ministram Ministru kabineta noteiktajā kārtībā, informējot par to Saeimu, veikt apropriācijas pārdales no atsevišķā budžeta programmā plānotās apropriācijas nesadalītajam finansējumam Eiropas Savienības politiku instrumentiem un pārējās ārvalstu finanšu palīdzības projektu un pasākumu īstenošanai, kas netiek plānota ministrijas vai citas centrālās valsts iestādes budžetā, uz ministrijām un citām centrālajām valsts iestādēm, kā arī apropriācijas no ministrijām un citām centrālajām valsts iestādēm Eiropas Savienības politiku instrumentu un citu ārvalstu finanšu palīdzības projektu un pasākumu īstenošanai uz atsevišķo budžeta programmu, kurā plānotas apropriācijas nesadalītajam finansējumam Eiropas Savienības politiku instrumentiem un pārējās ārvalstu finanšu palīdzības projektu un pasākumu īstenošanai.  Savukārt Likuma par budžetu un finanšu vadību 9.panta četrpadsmitās daļas 5.punkts paredz finanšu ministram tiesības palielināt gadskārtējā valsts budžeta likumā noteikto apropriāciju Eiropas Savienības politiku instrumentu un citas ārvalstu finanšu palīdzības projektu un pasākumu īstenošanai, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir izskatījusi to un nav iebildusi pret apropriācijas palielinājumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumā “Par valsts budžetu 2019.gadam” 80.00.00 programmas finansējums ir plānots **29 156 411 *euro*** apmērā. Ņemot vērā, ka budžeta izpildes procesā ar 80.00.00 programmā plānoto finansējumu nebija iespējams nodrošināt visus līdz šā gada augustam ministriju un citu centrālo valsts iestāžu (turpmāk – ministrijas) pieprasījumus Eiropas Savienības politiku instrumentu un citas ārvalstu finanšu palīdzības projektu un pasākumu īstenošanai, saskaņā ar Ministru kabineta 2019.gada 17.septembra rīkojumu Nr.439 un Saeimas Budžeta un finanšu (nodokļu) komisijas atļauju atbilstoši Likuma par budžetu un finanšu vadību 9.panta četrpadsmitās daļas 5.punkta nosacījumiem ar 2019.gada 23.septembra rīkojumu Nr.331 tika palielināta 80.00.00 programmas apropriācija par **100 000 000 *euro***.Līdz 2019.gada 21.novembrim atbilstoši pieņemtajiem finanšu ministra rīkojumiem uz ministriju budžetiem veikta apropriācijas pārdale **114 838 183 *euro*** apmērā. 80.00.00 programmas nepārdalītais atlikums uz 2019.gada 21.novembri ir **14 318 228 *euro.*** Lai arī no šā gada septembrī palielinātās apropriācijas 80.00.00 programmā 68 660 958 *euro* tika novirzīti Centrālajai finanšu un līgumu aģentūrai (turpmāk – Aģentūra) maksājumu nodrošināšanai projektu īstenotājiem, 2019.gada 11.novembrī ar vēstuli Nr.39-3-1/8832 ir saņemta informācija par nepietiekošo finansējumu Aģentūras budžetā **65 698 042** ***euro*** apmērā, ņemot vērā finansējuma saņēmēju veiktos maksājumus un plānotās naudas plūsmas, kā arī nepieciešamo finansējumu maksājumu veikšanai jauniem Eiropas Savienības līdzfinansētiem projektiem, par kuru īstenošanu līdz š.g. beigām tiktu noslēgti līgumi. Aģentūra ir turpinājusi nepārtrauktu finansējuma pietiekamības monitoringu un apkopojot aktualizēto projektu informāciju, ir iesniegusi priekšlikumus papildu līdzekļu pārdalei, pamatojoties uz šādiem zemāk minētajiem apstākļiem:1) kopš 2019.gada septembra sākuma ir noslēgti jau 86 jauni līgumi par Eiropas Savienības fondu projektu īstenošanu (no gada sākuma jauno noslēgto līgumu skaits sasniedz gandrīz 400 līgumus), t.sk. daļa projektu ir ar augstu gatavības pakāpi, attiecīgi šo projektu ietvaros ir iespējama maksājumu veikšana vēl šī gada ietvaros. 2) daudzi finansējuma saņēmēji pēdējo mēnešu laikā aktīvi iesniedz Aģentūrā precizētus plānoto maksājuma pieprasījumu iesniegšanas grafikus, ar pārplānotu naudas plūsmu un š. g. pēdējos mēnešos biežāk iesniedz un plāno iesniegt arī novembrī un decembrī iepriekš neplānotus avansa pieprasījumus un maksājuma pieprasījumus par lielākām summām nekā iepriekš plānojuši. Šādas izmaiņas ir saistītas ar:- grozījumiem Ministru kabineta noteikumos Nr. 784[[1]](#footnote-1), kas paredz jaunas finanšu disciplīnas prasības finansējuma saņēmējiem un to neizpildes gadījumā paredz arī finanšu disciplīnas sankcijas (projekta attiecināmo izdevumu samazināšanu gadījumā, ja š.g. februārī apstiprinātais plānotais maksājuma pieprasījumu apjoms nesasniegs vismaz 75% apjomu no plāna). Aģentūras ieskatā, ņemot vērā šo normu, finansējuma saņēmēji gada sākumā plānoto iesniedzamo maksājuma pieprasījumu apjomus ir plānojuši ļoti piesardzīgi, lai nepakļautu sevi finanšu disciplīnas iestāšanās riskam un tā sekām. Aģentūras apkopotie dati uz vēstules sagatavošanas brīdi liecina, ka novirze no apstiprinātā finanšu disciplīnas plāna veido 49 milj. *euro* starpību;- gan 2018.gada nogalē, gan 2019.gada sākumā Aģentūra un atbildīgās iestādes ļoti aktīvi aicināja un lūdza finansējuma saņēmējus un projektu iesniedzējus darīt visu iespējamo, lai paātrinātu projektu ieviešanu un intensificētu maksājumu veikšanu, tādējādi veicinot snieguma ietvara starpposma mērķu sasniegšanu. Šāda finansējuma saņēmēju mobilizēšana bija izšķiroša 6% rezerves finansējuma pieejamībai. “Uzņemtie projektu ieviešanas tempi” turpinās arī šobrīd un rada papildu finansējuma nepieciešamību gan finansējuma saņēmējiem (lai varētu turpināt projektos uzsāktos darbus bez pārtraukumiem), gan Aģentūrai;- ierobežojumiem pašvaldību aizņēmumu saņemšanai no Valsts kases, kas saistīts finanšu resursu trūkumu. Attiecīgi tie finansējuma saņēmēji, kas bija plānojuši attiecināmo izmaksu finansēšanai izmantot Valsts kases aizņēmumu, bet nav to saņēmuši, projekta finansējuma nodrošināšanai aktīvi Aģentūrā pieprasa iepriekš neplānotus avansa maksājuma pieprasījumus.Tā kā 2018.gada laikā tika noslēgti daudzi jauni līgumi un uzsākta šo projektu īstenošana, tad 2019.gada sākumā Aģentūras budžetā nebija pietiekošs finansējums visu finansējuma saņēmēju plānoto maksājumu veikšanai. Aģentūra plānojot budžetu vienmēr ir ievērojusi drošu finanšu resursu vadības principu un līdzekļus plānojusi, ņemot vērā ticamības koeficientus un reālo projektu ieviešanas gaitu, kā arī ir maksimāli centusies Eiropas Savienības struktūrfondu un Kohēzijas fonda līdzfinansēto projektu īstenošanai izmantot jau iestādes budžetā pieejamos līdzekļus, nepieciešamības gadījumā veicot apropriācijas pārdales starp budžeta apakšprogrammām, nepieprasot papildu līdzekļus no 80.00.00 programmas.Ņemot vērā iepriekš minēto, ar atlikušajiem līdzekļiem Aģentūras budžetā šobrīd nav iespējams nodrošināt plānotos maksājumus projektu īstenotājiem š.g. novembrī un decembrī.Lai nekavētu maksājumus finansējuma saņēmējiem un varētu ievērot ārējos normatīvajos aktos noteiktos avansu un maksājuma pieprasījumu izskatīšanas termiņus un neradītu negatīvu ietekmi uz projektu īstenošanas gaitu, kā arī neradītu investīciju pārrāvumus un apdraudējumu ES finansējuma sekmīgai izmantošanai un mērķu sasniegšanai, un nodrošinātu Finanšu ministrijā saņemto valsts budžeta līdzekļu pieprasījumu Eiropas Savienības politiku instrumentu un citu ārvalstu finanšu palīdzības projektu un pasākumu finansēto projektu un pasākumu finansēšanu, ir atkāroti apkopota ministriju un Centrālās un finanšu un līgumu aģentūras kā ES fondu sadarbības iestādes elektroniski sniegtā informācija (par papildus nepieciešamo līdzekļu apjomu līdz 2019.gada beigām un prognozēto apropriācijas pārdali no ministriju budžetiem uz 80.00.00 programmu gadījumos): **1.** tiek prognozēts, ka **līdz gada beigām nepieciešams papildu finansējums** **70 907 162 *euro*** apmērā, tai skaitā:**Finanšu ministrijai** **65 698 042 *euro*** Kohēzijas fonda (KF), Eiropas Reģionālās attīstības fonda (ERAF) un Eiropas Sociālā fonda (ESF) projektu un pasākumu īstenošanai.**Zemkopības ministrijai 2 000 000 *euro*** Eiropas Lauksaimniecības garantiju fonda (ELGF) projektu un pasākumu īstenošanai;**Sabiedrības integrācijas fondam 267 086 *euro***  Eiropas Sociālā fonda (ESF) un citu Eiropas Savienības politiku instrumentu projektu un pasākumu īstenošanai;**Citiem projektiem 2 942 034 *euro***.**2.** tiek prognozēta **apropriācijas pārdale no ministriju budžetiem uz 80.00.00 programmu** **26 588 934** ***euro***, tajā skaitā no:* **Iekšlietu ministrijas** – **3 692 680 *euro***;
* **Tieslietu ministrijas** – **1 379 476 *euro***;

**Aizsardzības ministrijas** – **420 316 *euro***;* **Satiksmes ministrijas** – **11 987 608 *euro;***
* **Veselības ministrijas** – **4 023 579 *euro***;
* **Vides aizsardzības un reģionālās attīstības ministrijas** – **290 155 *euro***;
* **Labklājības ministrijas** – **1 004 765 *euro*;**
* **Izglītības un zinātnes ministrijas – 790 355 *euro*;**
* **Kultūras ministrijas – 3 000 000 *euro*.**

**3.** Ņemot vērā iepriekš minēto informāciju, **prognozētais līdzekļu deficīts 80.00.00 programmā līdz gada beigām ir** **30 000 000 *euro***, t.sk. ņemot vērā 80.00.00 programmas atlikumu uz 2019.gada 21.novembri, ministriju sniegtos pieprasījumus par papildus nepieciešamo līdzekļu apjomu līdz 2019.gada beigām un pieprasījumus apropriācijas pārdalei no ministriju budžetiem uz 80.00.00 programmu**.****4. Tālākā rīcība**Ņemot vērā iepriekš minēto, Finanšu ministrija ir sagatavojusi Ministru kabineta rīkojuma projektu, kas paredz palielināt apropriāciju 80.00.00 programmai **30 000 000 *euro*** apmērā, lai būtu iespējams veikt apropriācijas pārdali, tādā veidā nodrošinot Eiropas Savienības politiku instrumentu un citu ārvalstu finanšu palīdzības projektu un pasākumu savlaicīgu īstenošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |
| --- | --- |
| **II. Tiesību aktu projektu ietekme uz sabiedrību, tautsaimniecības attīstību un administratīvo slogu** |  |
| Projekts šo jomu neskar |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 9 177 000 835 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 6 386 550 075 | 0 | 0 | 0 | 0 | 0 | 0 |
| 1.2. valsts speciālais budžets | 2 989 513 183 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 9 391 492 946 | **30 000 000** | 0 | 0 | 0 | 0 | 0 |
| 2.1. valsts pamatbudžets | 6 824 828 613 | **30 000 000** | 0 | 0 | 0 | 0 | 0 |
| *budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programma* | *29 156 411* | ***30 000 000*** |  |  |  |  |  |
| 2.2. valsts speciālais budžets | 2 765 726 756 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -214 492 111 | **-30 000 000** | 0 | 0 | 0 | 0 | 0 |
| 3.1. valsts pamatbudžets | -438 278 538 | **-30 000 000** | 0 | 0 | 0 | 0 | 0 |
| 3.2. speciālais budžets | 223 786 427 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |

|  |
| --- |
| **Pārdale no 80.00.00 programmas** |
| Likumā "Par valsts budžetu 2019.gadam" budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmā “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” apstiprinātais finansējums | **29 156 411** |
| Saskaņā ar Ministru kabineta 2019.gada 17.septembra rīkojumu Nr.439 un Saeimas Budžeta un finanšu (nodokļu) komisijas atļauju atbilstoši Likuma par budžetu un finanšu vadību 9.panta četrpadsmitās daļas 5.punkta nosacījumiem ar 2019.gada 23.septembra rīkojumu Nr.331 palielināta 80.00.00 programmas apropriācija  | 100 000 000 |
| Pārdalīts uz ministriju budžetiem līdz 21.11.2019. | 114 838 183 |
| Atlikums 80.00.00 programmā uz 21.11.2019. | **14 318 228** |
| Ministriju sniegtā informācija par prognozēto līdzekļu pārdali uz 80.00.00 programmu līdz 2019.gada beigām | 26 588 934 |
| Papildus pieprasīto līdzekļu apjoms līdz 2019.gada beigām | 70 907 162 |
| **Finansējuma deficīts** | **-30 000 000** |

Palielinot apropriāciju par 30,0 milj. *euro*, vispārējās valdības budžeta deficīts saskaņā ar Eiropas nacionālo un reģionālo kontu sistēmu palielināsies par 3 milj. *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Nav |

|  |
| --- |
| **IV. Tiesību aktu projektu ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību aktu projektu atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālās valsts iestādes |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Finanšu ministrs J.Reirs

Pūre 67095432

kristina.pure@fm.gov.lv

Vītola 67095665

agate.vitola@fm.gov.lv

1. “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” [↑](#footnote-ref-1)